b'\n_START_ARTICLE_\n\xc5\xa0afranas\n_START_PARAGRAPH_\n\xc5\xa0afranas ar \xc5\xa1afronas (pers. zarparan, arab. \xd8\xb2\xd9\x8e\xd8\xb9\xd9\x92\xd9\x81\xd9\x8e\xd8\xb1\xd9\x8e\xd8\xa7\xd9\x86, za\'far\xc4\x81n) \xe2\x80\x93 prieskonis, gaunamas i\xc5\xa1 dar\xc5\xbeinio kroko (Crocus sativus) purk\xc5\xb3. Suteikia patiekalams ry\xc5\xa1ki\xc4\x85 gelton\xc4\x85 spalv\xc4\x85. Vartojamas taip pat medicinoje, parfumerijoje. \xc5\xa0afranas yra brangiausias pasaulyje prieskonis, priskiriamas delikatesams ir vertinamas gurman\xc5\xb3. _NEWLINE_Si\xc5\xablelio formos tikrojo kroko \xc5\xbeied\xc5\xb3 purkos sveria tik po 10 miligram\xc5\xb3. Vienam kilogramui \xc5\xa1afrano \xc5\xbealiavos reikia apie 150-200 t\xc5\xabkstan\xc4\x8di\xc5\xb3 \xc5\xbeied\xc5\xb3. Prieskonio kilm\xc4\x97s \xc5\xa1alys \xe2\x80\x93 Iranas, Turkija, Graikija, Ispanija.\n_START_SECTION_\nTermino kilm\xc4\x97\n_START_PARAGRAPH_\n\xc5\xa0afrano pavadinimas kil\xc4\x99s i\xc5\xa1 arab\xc5\xb3 kalbos \xc5\xbeod\xc5\xbeio a\'far, kuris kil\xc4\x99s i\xc5\xa1 pers\xc5\xb3 kalbos \xc5\xbeod\xc5\xbeio "zarparan", rei\xc5\xa1kian\xc4\x8dio "geltona styga". \xc4\xae europie\xc4\x8di\xc5\xb3 kalbas \xc5\xa1afrano pavadinimas at\xc4\x97jo i\xc5\xa1 lotyn\xc5\xb3 kalbos, kurioje jis vadinamas safranum.'